ઘાટકોપર કે લિએ કુછ કર દિખાએંના ઉદ્દેશથી બે મહિનાથી મેદાનમાં ઊતરેલી ટીમે સૌથી પહેલાં ટ્રાફિકની સમસ્યાના નિરાકરણ માટેનાં પગલાં લેવાની શરૂઆત કરી હતી. વૉર્ડ-નંબર ૧૩૨ના BJPના નગરસેવક પરાગ શાહના સાથ-સહકાર અને તેમના આર્થિક સપોર્ટથી આ ટીમ અત્યારે ટ્રાફિક-નિયંત્રણ કરવામાં સફળ થઈ છે. જોકે તેમને આ બાબતમાં ૧૦૦ ટકા સફળતા મળી નથી. આ સફળતા મેળવવા તેમને ટ્રાફિક-પોલીસની મદદની ખૂબ જ જરૂર છે, પરંતુ આ ટીમે જ્યારે વરલીમાં ટ્રાફિક-વિભાગના જૉઇન્ટ પોલીસ-કમિશનર સાથે મીટિંગ કરવા ગઈ ત્યારે ટ્રાફિક-વિભાગે એવો જવાબ આપ્યો હતો કે અમારી પાસે સ્ટાફ ઓછો છે એટલે તમે વૉર્ડન અપૉઇન્ટ કરીને ટ્રાફિક-નિયંત્રણનાં પગલાં લો.